Kalandusalased partnerluslepingud on ühise kalanduspoliitika 2002. aasta reformi ja Johannesburgi säästva arengu tippkohtumise tulemus. Nende sõlmimine otsustati ülemkogu järeldustega 11485/1/2004 kolmandate riikidega sõlmitavate kalandusalaste partnerluslepingute ühtset raamistikku käsitleva komisjoni teatise kohta. Üldpõhimõte on saada kolmanda riigi  partneriks jätkusuutliku ja vastutustundliku kalanduse arendamisel ning kalandustoodete väärtuse tõstmisel. Lisaks peavad kalandusalased partnerluslepingud toetama ühtsust selliste poliitikavaldkondadega nagu arengukoostöö, keskkond, kaubandus ja tervishoid. Kõik kalandusalased partnerluslepingud koosnevad kalanduskokkuleppest ja protokollist (mis määratleb nt lepingutingimused).